IKTATÓSZÁM: 7/434-6/2019 TÁRGY:A pécsi többcélú agglomerációs társulás 2018. évi pénzmaradványának felhasználása

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2019. szeptember 5.**-**i NYÍLT ÜLÉSÉRE

Előterjesztő: PFEFFER JÓZSEF

előterjesztés készítője: gusa erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

PÉNZÜGYI ÉS ÜGYRENDI BIZOTTSÁG- ../2019. (09.05.)

- -

- -

Illetékes tisztségviselő: DR. ŐRI LÁSZLÓ ALPOLGÁRMESTER

Tisztelt Társulási Tanács!

Pécsi Többcélú Agglomerációs Társulás (továbbiakban: Társulás) Társulási Tanácsának 14/2019. (V.22.) sz. nyílt határozatával döntött a Társulás és intézményei 2018. évi költségvetésének végrehajtásáról szóló zárszámadásról.

A határozat 1. (b.) pontja szerint a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (továbbiakban: PKSZAK) 2018. évi zárszámadását az alábbi főösszegekkel fogadta el:

 bevétel-kiadás módosított előirányzata 410.817 e Ft

 teljesített bevételek 380.782 e Ft

 teljesített kiadások 260.946 e Ft

 *maradvány*  *119.835 e Ft*

A PKSZAK és a Társulás az elmúlt években több alkalommal nyújtott be pályázatot a szolgáltatások fejlesztésére, infrastrukturális bővítésre, eszközfejlesztésre, ingatlan felújításra, melyek közül több, sajnos nem járt sikerrel, így a kívánt fejlesztések elmaradtak. A nappali ellátást biztosító, önkormányzati tulajdonú ingatlanokon eltérő mértékben, de szükség van állagmegóvásra. Az ellátottak szállítása nem mindenhol megoldott, az intézmény gépjárműve javításra szorul. A felszerelések, eszközök egy részének cseréje, illetve javítása is időszerű.

A PKSZAK munkatársai a munkabéren és a kötelező pótlékokon felül egyéb juttatást nem kapnak, melyre a Társulás másik két intézményének lehetősége van Pécs Megyei Jogú Város Közgyűlésének támogatása által.

A folyamatban lévő EFOP 1.5.2. számú projekt elsősorban képzések, rendezvények támogatását teszi lehetővé, mely a munkatársak szakmai fejlődéséhez járul hozzá, kisebb részben annak technikai hátterét biztosítja, elsősorban irodai eszközökkel.

A PKSZAK takarékos gazdálkodással igyekszik az önkormányzati hozzájárulások mértékét a minimum szükséges összegben meghatározni.

A költségvetés szigorú végrehajtása miatt a PKSZAK az elmúlt évet ismét maradvánnyal zárta.

A fentiek alapján javaslom a Társulási Tanács számára, hogy a zárszámadásban kimutatott 119.835.000 forint maradványból 15.000.000 forintot a PKSZAK számlájára központi irányítószervi támogatásként december 31-ig utaljon át, melyet az intézményvezető saját hatáskörben a fentieket figyelembe véve használhat fel.

Kérem, a Tisztelt Társulási Tanácsot, hogy a melléklet határozat javaslatot szíveskedjen támogatni.

Pécs, 2019. augusztus 27.

**Pfeffer József**

**elnök**